**บทคัดย่อ**

**ชื่องานวิจัย** ความคิดเห็นที่มีต่อการเรียนวิชากระบี่กระบอง ของนักเรียนชั้นมัธยมศึกษาปีที่ 2

โรงเรียนกันทรลักษ์วิทยาคม ภาคเรียนที่ 2 ปีการศึกษา 2558

**ผู้วิจัย** นางสาวพัทธเนติห์ ทองบาง

การวิจัยครั้งนี้มีวัตถุประสงค์ เพื่อศึกษาความคิดเห็นที่มีต่อการเรียนวิชากระบี่กระบอง ของนักเรียนชั้นมัธยมศึกษาปีที่ 2 โรงเรียนกันทรลักษ์วิทยาคม ภาคเรียนที่ 2 ปีการศึกษา 2558 และเพื่อเปรียบเทียบความคิดเห็นที่มีต่อการเรียนวิชากระบี่กระบอง โดยแบ่งตามเพศ กลุ่มตัวอย่างเป็นนักเรียน เพศชาย 16 คน เพศหญิง 16 คน รวมทั้งสิ้น 32 คน โดยการสุ่มแบบเจาะจง เครื่องมือที่ใช้ในการวิจัยเป็นแบบสอบถามที่ผู้วิจัยสร้างขึ้นมีค่าความเชื่อมั่น 0.95 วิเคราะห์ข้อมูลโดยการแจกแจงความถี่ หาค่าร้อยละ ค่าเฉลี่ย ส่วนเบี่ยงเบนมาตรฐาน และเปรียบเทียบโดยใช้สถิติที (t-test)

**ผลการวิจัยพบว่า**

1. ค่าเฉลี่ยความคิดเห็นที่มีต่อการเรียนวิชากระบี่กระบองของนักเรียนชั้นมัธยมศึกษาปีที่ 2 โรงเรียนกันทรลักษ์วิทยาคม ภาคเรียนที่ 2 ปีการศึกษา 2558 ทุกด้านอยู่ในระดับมาก

( X = 4.32 , S.D. = 0.09 )

2. เปรียบเทียบค่าเฉลี่ยความคิดเห็นที่มีต่อการเรียนวิชากระบี่กระบองของนักเรียนชั้นมัธยมศึกษาปีที่ 2 โรงเรียนกันทรลักษ์วิทยาคม ภาคเรียนที่ 2 ปีการศึกษา 2558 พบว่า ด้านผู้สอน และด้านการวัดและประเมินผล แตกต่างกัน อย่างมีนัยสำคัญที่ระดับ .05